smcproject/ml-wiki-sentences huggingface dataset:
ഭക്ഷണത്തിനോ അതു കഴിക്കുന്നവർക്കോ ഹാനികരമാകാതെ ഭക്ഷണത്തെ കേടുവരുത്തുന്ന ചെറുജീവികൾ ഈ വികിരണം മൂലം നശിക്കുന്നു.
അർദ്ധായുസ്സ്
റേഡിയോ ആക്റ്റിവിറ്റി ക്ഷയം മൂലം ഒരു വസ്തുവിന്റെ പിണ്ഡം നേർ പകുതിയായി കുറയാൻ എടുക്കുന്ന കാലയളവിനെയാണ് അർദ്ധായുസ്സ് എന്നു പറയുന്നത്.
റേഡിയോആക്റ്റിവിറ്റി പ്രകടമാക്കുന്ന മൂലകങ്ങളോരോന്നിന്റേയും അർദ്ധായുസ്സ് ഒരു സ്ഥിര കാലയളവാണ്.
ഈ കാലയളവിൽ വസ്തുവിലെ കൃത്യം പകുതി റേഡിയോആക്റ്റീവ് അണുക്കൾ നാശത്തിനു വിധേയമാകുന്നു.
അടുത്ത അർദ്ധായുസ്സ് കാലയളവിനു ശേഷം ഇത്തരം അണുക്കൾ നാലിലൊന്നായും തൊട്ടടുത്ത അർദ്ധായുസ്സിനു ശേഷം എട്ടിലൊന്നായും കുറയുകയും, ഈ പ്രക്രിയ തുടരുകയും ചെയ്യുന്നു.
ഓരോ റേഡിയോആക്റ്റീവ് ഐസോട്ടോപ്പിന്റേയുംഅർദ്ധായുസ്സ് സെക്കന്റുകളുടെ ഒരംശം മുതൽ കോടിക്കണക്കിന് വർഷങ്ങൾ വരെയാകാം.
അവലംബം ↑ {{ cite book }} : Cite has empty unknown parameters: | accessyear= , | accessmonth= , | chapterurl= , and | coauthors= ( help ) ; Unknown parameter | month= ignored ( help ) ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി
ഇളിത്തേമ്പൻ തവള ഇംഗ്ലീഷ് വിലാസം https://ml.wikipedia.org/wiki/Rhacophorus_malabaricus
പശ്ചിമഘട്ട മഴക്കാടുകളിലെ യും പശ്ചിമഘട്ടത്തോട് ചേർന്നുള്ള നിത്യ/അർദ്ധ നിത്യഹരിത വനങ്ങളിലും സാധാരണയായി കാണപ്പെടുന്ന പറക്കും തവളയാണ് ഇളിത്തേമ്പൻ തവള അഥവാ പച്ചിലപ്പാറൻ (Malabar Flying Frog- Rhacophorus malabaricus ) പ്രത്യേകതകൾ തട്ടേക്കാട് , ഭൂതത്താൻകെട്ട് അണക്കെട്ടിന്റെ ഉൾപ്രദേശത്തുനിന്നും
വൻവൃക്ഷങ്ങളിൽ നിന്ന് വൻ വൃക്ഷങ്ങളിലേക്ക്‌ ഒഴുകി പറക്കാൻ(Gliding) കഴിവുള്ള ഈ തവള അധികനേരവും ഇലക്കൂട്ടങ്ങൾക്കിടയിൽ ഒളിച്ചിരിക്കുന്നു.
ശരീരത്തിന്റെ പുറംഭാഗം കടുത്ത പച്ച നിറത്തിൽ ഉള്ള ഈ ജീവികളുടെ അടിഭാഗം മുഷിഞ്ഞ വെള്ളനിറമായിരിക്കും.
കൈകാലുകളും ഉരസുമായി ബന്ധിക്കപ്പെട്ട ഒരു നേർത്ത സ്തരവും ശരീരത്തിന്റെ അടിഭാഗത്തുണ്ട്‌.
വളരെ മെലിഞ്ഞ ശരീരമാണിവക്കുള്ളത്‌.
കൈകാലുകൾ തീരെ നേർത്തതും, വിരലുകൾ വളരെ ചെറുതുമാണ്‌.
ശരീരത്തിനു യോജിക്കാത്തത്ര വലിയ കണ്ണുകൾ ഇളിത്തേമ്പനു ഒരു കോമാളി രൂപം നൽകുന്നു.
വിടർത്തിയ വിരലുകൾക്കിടയിലും കടും ചുവപ്പു നിറത്തിൽ ഒരു നേർത്ത പാട കാണാം.
കൈകാലുകൾ വളരെ നേർത്തതെങ്കിലും വൃക്ഷങ്ങളിൽ പിടിച്ചിരിക്കാനും ഉയരങ്ങളിലേക്ക്‌ പിടിച്ചുകയാറാനും സാധിക്കുന്നത്‌, വിരലുകളുടെ അറ്റത്തുള്ള വൃത്താകൃതിയിലുള്ള പരന്ന പ്രതലമാണ്‌.
ഈ പ്രതലത്തിലെ സൂക്ഷ്മങ്ങളായ മുഴകളും കുഴികളും പിടുത്തം ഉറപ്പിക്കാൻ സഹായിക്കുന്നു.
കൂടാതെ വിരലുകൾക്കിടയിലെ പശിമയുള്ള സ്രവവും പിടി അയയാതിരിക്കാൻ സഹായിക്കുന്നു.
പശിമയുള്ള സ്രവം ഈ ജീവികളുടെ ശരീരത്തിലും കാണാറുണ്ട്‌.
ഇളിത്തേമ്പൻ പകൽസമയം ഉറങ്ങുകയും രാത്രിയിൽ സഞ്ചരിക്കുകയും ഇരപിടിക്കുകയും ചെയ്യുന്നു.
കൈകാലുകൾ മടക്കി ഏതെങ്കിലും ഇലയുടെ അടിയിൽ ഇരിക്കുന്ന ഇവയെ ഒറ്റനോട്ടത്തിൽ തിരിച്ചറിയാൻ സാധിക്കില്ല വലിയകണ്ണിലെ കൃഷ്ണമണി ചുരുങ്ങി ഒരു വര പോലെയാകുന്നതിനാൽ കണ്ണും തിരിച്ചറിയാൻ സഹായിക്കില്ല.
ഇളിത്തേമ്പൻ പറക്കാനായി ശരീരത്തിനടിയിലുള്ള നേർത്ത പാട ഉപയോഗിക്കുന്നു.
വൃക്ഷങ്ങളുടെ ഉയരത്തിൽ നിന്ന് താഴോട്ടു പറക്കാനായി ആദ്യം തന്നെ ഒരു കുതിപ്പു നടത്തും.
അതോടൊപ്പം തന്നെ ശരീരത്തിലെ പാട കാറ്റുപിടിക്കത്തക്കവണ്ണം വിടർത്തുകയും കൈകാലുകൾ വലിച്ചുനീട്ടി ശരീരം പരത്തുകയും ചെയ്യുന്നു.
കൈകാലുകൾ ഉപയോഗിച്ച്‌ ഗതിനിയന്ത്രിക്കാനും ഇച്ചെറിയ ജീവികൾക്കു സാധിക്കും ഇരയുടെ സമീപമോ അടുത്ത മരത്തിന്റെ സമീപമോ എത്തുമ്പോൾ ശരീരം വില്ലുപോലെ വളക്കുകയും വിരലുകളിലെ പാട വേഗത കുറക്കാൻ പാകത്തിൽ പിടിക്കുകയും ചെയ്യുന്നു.
ആകാശക്കുടയുടെ (Parachute) പ്രവർത്തനം പോലെയുള്ള ഈ പ്രവർത്തനം കൊണ്ട്‌.
വേഗത അവിശ്വസനീയമായ വിധത്തിൽ നിയന്ത്രിക്കാൻ ഇവക്കു കഴിയും.
15 മീറ്റർ ദൂരം വരെ ഇവ ഇങ്ങനെ പറക്കാറുണ്ട്‌.
ഇരയെ കണ്ടെത്തിയാലുടൻ ഇളിത്തേമ്പൻ കുതിച്ചെത്തുകയും പശയുള്ള നാവുനീട്ടി ഇരയെ പിടിക്കുകയും ചെയ്യുന്നു.
Malabar Flying Frogs in amplexus Note much smaller male on top.
close up of snout പ്രത്യുത്പാദനം
മഴക്കാലത്തിനു തൊട്ടുമുമ്പാണ്‌ ഇവയുടെ പ്രത്യുത്പാദന കാലം.
ആൺതവള ഒരു ഉയർന്ന വൃക്ഷത്തിൽ ആസനസ്ഥനായി ഉറക്കെ ശബ്ദിക്കാൻ തുടങ്ങുന്നു.
ശബ്ദം കേട്ടാണ്‌ പെൺതവളയെത്തുന്നത്‌.
മഴക്കാലങ്ങളിൽ കേരളത്തിലെ മഴക്കാടുകളിലൂടെ സഞ്ചരിക്കുന്നവർക്ക്‌ ഇവയുടെ ശബ്ദം കേൾക്കാൻ കഴിയും.
ഇണചേരൽ കഴിഞ്ഞാൽ പെൺതവള മുട്ടയിടാനുള്ള സ്ഥലം തിരയുന്നു.
സാധാരണതവളകൾ വെള്ളത്തിലാണ്‌ മുട്ടയിടുന്നതെങ്കിലും ഇളിത്തേമ്പൻ അപ്രകാരം ചെയ്യാറില്ല ഇലക്കൂട്ടങ്ങൾക്കിടയിലോ പാറയിടുക്കുകളിലോ മുട്ടയിടുന്ന ഇവ സ്ഥലം കണ്ടെത്തിയാലുടൻ ശരീരദ്രവങ്ങൾ ഉത്പാദിപ്പിക്കുന്നു.
അക്കൂടെ വരുന്ന പതയിലാണ്‌ മുട്ടയിടുന്നത്‌.
ഇത്തരം പതക്കുള്ളിൽ ഈർപ്പം നിലനിർത്തിയിരിക്കും.
മഴ ശക്തിപ്രാപിക്കുമ്പോൾ മഴവെള്ളത്തോടൊപ്പം ഒലിച്ചു പോകുന്ന മുട്ട പൊയ്കകളിലും മറ്റും എത്തുകയും ജീവിതചക്രം പൂർത്തിയാക്കുകയും ചെയ്യുന്നു.
മഴക്കാടുകളുടെ നാശം ഈ ജീവികൾക്കും ദോഷകരമായി ഭവിക്കുന്നു.
വംശനാശത്തിന്റെ വക്കിലുള്ള ഈ ജീവികളെ റെഡ്‌ ഡാറ്റാ ബുക്കിലും പരാമർശിച്ചിട്ടുണ്ട്‌ .
പുള്ളിപ്പച്ചിലപ്പാറാൻ ചിത്രശാല ഇളിത്തേമ്പൻ ഇളിത്തേമ്പൻ അവലംബം കൂടുതൽ അറിവിന് Rhacophorus malabaricus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറം താളുകൾ http://www.amphibiaweb.org/cgi-bin/amphib_query?query_src=aw_lists_genera_ table=amphib where-genus=Rhacophorus where-species=malabaricus http://mampam.50megs.com/coorg/pages/malabaricus_jpg.htm നാശോന്മുഖ ജീവികളുടെ പട്ടികയിൽ ചിത്രങ്ങൾ http://www.agpix.com/view_caption.php?image_id=115879 photog=1
ചീറ്റപ്പുലി ഇംഗ്ലീഷ് വിലാസം https://ml.wikipedia.org/wiki/Cheetah
കരയിൽ ഏറ്റവും വേഗതയിൽ സഞ്ചരിക്കാൻ കഴിവുള്ള ജീവിയാണ്‌ മാർജ്ജാരവംശത്തിൽ ( Felidae ) പെട്ട ചീറ്റപ്പുലി ( Acinonyx Jubatus ).
നായ്ക്കളെയെന്ന പോലെ മൃഗങ്ങളെ വേട്ടയാടുന്നതിനായി പരിശീലിപ്പിച്ചെടുക്കാൻ സാധിക്കുന്നതിനാൽ ഇതിനെ വേട്ടപ്പുലി എന്നും വിളിക്കുന്നു.
‌ 500 മീറ്ററോളം ദൂരം മണിക്കൂറിൽ 100 കി.
മീ വേഗതയിൽ ഓടാൻ ചീറ്റപ്പുലിക്കു സാധിക്കുന്നു.
മാർജ്ജാരവംശത്തിൽ കാണപ്പെടുന്ന ഇടത്തരം മൃഗമാണ്‌ ചീറ്റപ്പുലികൾ.
ഇന്ത്യ , ഇറാൻ , അഫ്ഗാനിസ്ഥാൻ , ആഫ്രിക്കൻ ഭൂഖണ്ഡം എന്നിവിടങ്ങളിലായിരുന്നു ചീറ്റപ്പുലികൾ ഉണ്ടായിരുന്നത്‌.
എന്നാൽ ഇന്ത്യയിൽ ജനിച്ച 17 കുഞ്ഞുങ്ങൾ ഉൾപ്പെടെ കേവലം 25ചീറ്റപ്പുലികൾ മാത്രമേയുള്ളൂ.
ഇറാനിൽ 200 എണ്ണത്തിൽ താഴെ മാത്രമേ അവശേഷിക്കുന്നുള്ളു.
ആഫ്രിക്കയിലാകട്ടെ ഏതാനും ആയിരവും, രണ്ടിടത്തും കുറഞ്ഞുവരുന്നതായാണ്‌ പൊതുവേ കണക്കുകൾ സൂചിപ്പിക്കുന്നത്‌.
മനുഷ്യരോടു ഇണങ്ങിജീവിക്കാനും ഇവക്കു കഴിയും.
സംസ്കൃതത്തിലെ 'ചിത്ര' (അർത്ഥം- പടം, അലങ്കരിക്കപ്പെട്ടത്‌, അത്ഭുതകരം) എന്ന വാക്കിൽനിന്നാണ്‌ ചീറ്റ എന്ന നാമം ഉത്ഭവിച്ചതെന്നു കരുതുന്നു.
ഇന്ത്യയിലെ മുൻകാലത്തെ പല രാജാക്കന്മാരും ഇത്തരം ചീറ്റകളെ പരിശീലിപ്പിച്ച് കൂടെക്കൂട്ടിയിരുന്നു .
പ്രത്യേകതകൾ ചീറ്റപ്പുലിയുടെ ദ്രംഷ്ട്രകൾ.
ചീറ്റപ്പുലികളെ സാധാരണ പുലികളിൽ നിന്ന് തിരിച്ചറിയാൻ എളുപ്പം സാധിക്കും.
ഉടലും കൈകാലുകളും വാലും മറ്റുള്ളവയെ അപേക്ഷിച്ച്‌ നീളം കൂടിയവയാണ്‌.
മഞ്ഞനിറമുള്ള ഉടലിൽ കറുത്ത കുത്തുകളാവും ഉണ്ടാവുക.
സാധാരണ പുലികളുടെ അടയാളങ്ങൾ ചന്ദ്രക്കല പോലെ ആയിരിക്കും.
മേൽച്ചുണ്ടിൽ തുടങ്ങി കണ്ണിന്റെ മുകളിൽ അവസാനിക്കുന്ന കറുത്ത പാട്‌ ചീറ്റപ്പുലികളുടെ പ്രത്യേകതയാണ്‌.
മാർജ്ജാരകുടുംബത്തിലെ മറ്റംഗങ്ങളെപ്പോലെ ( സിംഹം , കടുവ , പൂച്ച മുതലായവ) നഖങ്ങൾ പൂർണ്ണമായി പാദത്തിലേക്ക്‌ വലിച്ചെടുക്കാൻ ചീറ്റപ്പുലിക്കു കഴിവില്ല.
അതുപോലെ തന്നെ അലറാനും ചീറ്റപ്പുലികൾക്ക്‌ കഴിവില്ല.
ചീറ്റപ്പുലികൾ പൂച്ചകൾ കുറുകുന്നതുപോലെ കുറുകത്തേയുള്ളു.
പുറത്ത്‌ നിൽക്കുന്ന നഖങ്ങൾ ചീറ്റകൾക്ക്‌ അതിവേഗത്തിലോടുമ്പോൾ നിലത്തു പിടുത്തം കിട്ടുവാനും, വളരെ ഉയർന്ന ത്വരണം (accelaration) നേടാനും സഹായിക്കുന്നു.
അതിവേഗത്തിൽ ഓടുമ്പോൾ ഒരു ചുവടിൽ 8 മീറ്റർ വരെ ദൂരം കടന്നു പോകുവാൻ ഇവക്കു കഴിയുന്നു.
വഴക്കമുള്ള നട്ടെല്ലും , വലിപ്പമേറിയതും ശക്തിയേറിയതുമായ ശ്വാസകോശങ്ങളും , ഹൃദയവും , കൂടുതൽ രക്തം ഒരുസമയം ശുദ്ധീകരിക്കാൻ ശേഷിയുള്ള കരളും , ബലമേറിയതും നീണ്ടതുമായ പേശികളും ചീറ്റയെ ഓട്ടത്തിൽ ഏറെ സഹായിക്കുന്നു.
പൂർണ്ണവളർച്ചയെത്തുമ്പോൾ ഏകദേശം 65 കിലോഗ്രാം വരെ ഭാരം വയ്ക്കുന്ന ചീറ്റപ്പുലികൾക്ക്‌ 1.35 മീറ്റർ വരെ നീളമുണ്ടാകും.
വാലിനും 85 സെന്റിമീറ്ററോളം നീളമുണ്ടാകും.
ആൺപുലികൾക്ക്‌ പെൺപുലികളേക്കാൾ അൽപ്പം വലിപ്പക്കൂടുതലുണ്ടാകുമെങ്കിലും ഒറ്റക്കൊറ്റക്കു കാണുമ്പോൾ തിരിച്ചറിയാൻ ബുദ്ധിമുട്ടാണ്‌.
പുൽമേടുകളും , ചെറുകുന്നിൻപ്രദേശങ്ങളും, കുറ്റിക്കാടുകളും ഇഷ്ടപ്പെടുന്ന ചീറ്റകൾ പകലാണ്‌ ഇരതേടാനിറങ്ങുന്നത്‌.
ജനിച്ചുവീണ പ്രദേശം ഇഷ്ടപ്പെടുന്ന ചീറ്റപ്പുലികൾ അവിടുന്നു പറിച്ചുമാറ്റപ്പെട്ടാൽ അതിജീവിക്കാൻ ബുദ്ധിമുട്ടാണ്‌.
ആവാസവ്യവസ്ഥയിലുണ്ടാകുന്ന ചെറിയമാറ്റങ്ങൾ വരെ ഈ ജീവിവംശത്തെ കനത്തരീതിയിൽ പ്രതികൂലമായി ബാധിക്കുന്നു.
ആഫ്രിക്കൻ ഭൂഖണ്ഡത്തിലാണ്‌ ഇന്നു ചീറ്റപ്പുലികൾ പ്രധാനമായുള്ളത്‌.
അവിടെതന്നെ മധ്യ ആഫ്രിക്കയിലാണ്‌ ചീറ്റപ്പുലികളെ കൂടുതൽ കണ്ടുവരുന്നത്‌.
100 വർഷം മുമ്പുവരെ ആഫ്രിക്ക മുതൽ ദക്ഷിണേന്ത്യ വരെ ചീറ്റകളെ കണ്ടിരുന്നു.
ഇന്ത്യയിൽ മദ്ധ്യേന്ത്യയിലെ കാടുകളിലാണ്‌ ഇവയെ പ്രധാനമായും കണ്ടുവന്നിരുന്നത് .
സിംഹങ്ങളും , കഴുതപ്പുലികളും ചീറ്റപ്പുലികൾക്ക്‌ എതിരാളികളാണ്‌.
കുട്ടിചീറ്റപ്പുലികളെ സിംഹങ്ങളും കഴുതപ്പുലികളും ആക്രമിക്കുന്നതുകൊണ്ടുമാത്രമല്ല, ചീറ്റപ്പുലികൾ വേട്ടയാടിപ്പിടിക്കുന്ന ഇരയേയും ഇവ തട്ടിയെടുക്കും.
അതുകൊണ്ടുതന്നെ പിടിക്കുന്ന ഭക്ഷണം ചീറ്റപ്പുലികൾ പെട്ടെന്നു ഭക്ഷിക്കുന്നു.
പോരാടിനിൽക്കാനും പോരാടി ഇരപിടിക്കാനുമുള്ള കഴിവ്‌ ചീറ്റപ്പുലികൾക്ക്‌ കുറവാണ്‌.
ഒരു ഇരയെ കുറച്ചുദൂരമോടിച്ചിട്ടു കിട്ടിയില്ലങ്കിൽ ചീറ്റപ്പുലികൾ ആ ഇരയെ ഉപേക്ഷിക്കുകയും മറ്റൊന്നിനെ തിരയുകയും ചെയ്യുന്നു.
ഉപവംശങ്ങൾ ചീറ്റപ്പുലി, ഫിലാഡെൽഫിയ മൃഗശാലയിൽനിന്നുള്ള ദൃശ്യം.
ഇന്നു ഭൂമിയിൽ അഞ്ചിനം ചീറ്റകളാണ്‌ അവശേഷിക്കുന്നത്‌.
അതിൽ നാലെണ്ണം ആഫ്രിക്കയിൽ കാണപ്പെടുന്നു.
അവശേഷിക്കുന്ന ഒരെണ്ണം ഇറാനിയൻ ചീറ്റ (Acinonyx jubatus venaticus) അറിയപ്പെടുന്ന ഇറാനിൽ ജീവിക്കുന്നവയാണ്‌.
ഇറാനിയൻ ചീറ്റ വംശനാശത്തിന്റെ വക്കിലാണ്‌.
1926-ൽ ടാൻസാനിയയിൽ തിരിച്ചറിഞ്ഞ രാജകീയ ചീറ്റകൾ പക്ഷെ മറ്റൊരു ഉപവംശമല്ല അവ ചെറിയ ജനിതക വ്യതിയാനം മൂലമുണ്ടായവയാണെന്നാണ്‌ ജീവശാസ്ത്രകാരന്മാരുടെ അഭിപ്രായം.
ആഫ്രിക്കയിൽ തന്നെ രോമാവൃതമായ ശരീരത്തോടുകൂടിയ ചീറ്റകളും ജീവിച്ചിരുന്നിരുന്നു എന്ന് കരുതുന്നു.
യൂറോപ്പിലും ഒരു ചീറ്റഉപവംശം(Acinonyx pardinensis) ജീവിച്ചിരുന്നിരുന്നതായി കരുതുന്നു.
1608-ൽ മുഗൾരാജവംശത്തിലെ ജഹാംഗീർ ചക്രവർത്തി തനിക്ക്‌ മങ്ങിയനിറമുള്ള ചീറ്റയെ കാഴ്ചകിട്ടിയിട്ടുണ്ട്‌ എന്ന് തന്റെ ആത്മകഥയായ തുസുക്‌-ഇ-ജഹാംഗീരിയിൽ പറയുന്നുണ്ട്‌.
ഇന്ത്യൻ ചീറ്റ
മറ്റൊരു ഉപവിഭാഗം മാത്രമാണെങ്കിലും ഇന്ത്യൻ ചീറ്റപ്പുലികളെ (Acinonyx intermedius) വേറിട്ടു തന്നെ ആണ്‌ കണക്കാക്കിപോരുന്നത്‌.
രണ്ടായിരം കൊല്ലം മുൻപുതന്നെ ഇന്ത്യയിൽ ചീറ്റപ്പുലികളെ ഇണക്കിവളർത്തിയിരുന്നു.
മുഗൾ ഭരണകാലത്ത്‌ ഈ വിനോദം അതിന്റെ മൂർധന്യാവസ്ഥയിലെത്തി.
അക്ബർ 9000 ചീറ്റകളെ ഇണക്കി വളർത്തിയിരുന്നു .
നായാട്ടിൽ സാമർഥ്യം കാട്ടിയിരുന്ന ചീറ്റകളെ ബഹുമതികൾ നൽകി ആദരിക്കുക കൂടി ചെയ്തു.
എന്നിരുന്നാലും രാജാക്കന്മാർ തങ്ങളുടെ വീര്യം കാണിക്കാനായി ചീറ്റകളെ വേട്ടയാടി കൊല്ലുകയും ചെയ്തിരുന്നു.
ബ്രിട്ടീഷ്‌ ഭരണമായിരുന്നപ്പോഴേക്കും ചീറ്റകളുടെ എണ്ണം ഗണ്യമായി കുറഞ്ഞിരുന്നു.
എന്നിരുന്നാലും ചീറ്റകളെ വെടിവച്ചു കൊല്ലുന്നത്‌ ധീരതയായി വെള്ളക്കാർ കരുതി.
1947ൽ ഇന്നത്തെ ഛത്തീസ്ഗഢിൽപ്പെടുന്ന ഒരു നാട്ടുരാജ്യത്തെ രാജാവായിരുന്ന മഹാരാജ രാമാനുജ് പ്രതാപ് സിങ് ഇന്ത്യയിൽ ശേഷിച്ചതായി കരുതപ്പെടുന്ന അവസാനത്തെ മൂന്നു ചീറ്റപ്പുലികളെ വെടിവെച്ചുകൊന്നതൊടെ ഈ വർഗ്ഗം ഇന്ത്യയിൽ വംശമറ്റതായി 1952ൽ ഇന്ത്യൻ സർക്കാർപ്രഖ്യാപിച്ചു.
ചീറ്റപ്പുലികൾ അന്യം നിന്ന് 70 വർഷങ്ങൾക്കു ശേഷം അവയെ ആഫ്രിക്കയിൽ നിന്ന് തിരിച്ച് നാട്ടിലെത്തിക്കാനുള്ള  ബൃഹത്തായ ഒരു പ്രോജക്ടിന് കേന്ദ്ര വനംപരിസ്ഥിതി മന്ത്രാലയം അനുമതി നൽകി.
300 കോടി രൂപയുടെ ചെലവാണ് ഇതിനു് പ്രതീഷിക്കുന്നത്.
എന്നാൽ ഇന്ത്യയിലെ ചീറ്റകളുടെ പുനരവതരണം എന്ന പദ്ധതിയ്ക്കു മുമ്പായി ഏകദേശം ഒരു പതിറ്റാണ്ട് മുമ്പുതന്നെ ഹൈദരാബാദിൽ നടന്ന CoP11 ഉച്ചകോടി -2012-ന്റെ ഭാഗമായി മൃഗശാല സന്ദർശിച്ച സൗദി രാജകുമാരൻ സൗദി രാജകുമാരൻ ബന്ദർ ബിൻ സൗദ് ബിൻ മുഹമ്മദ് അൽ സൗദിൻറെ സമ്മാനമായി പ്രഖ്യാപിച്ചതു പ്രകാരം താമസിയാതെ സൗദി അറേബ്യയിലെദേശീയ വന്യജീവി ഗവേഷണ കേന്ദ്രത്തിൽനിന്ന് ഒരു ജോഡി ആഫ്രിക്കൻ സിംഹങ്ങളോടൊപ്പം ഒരു ജോഡി ചീറ്റകളെയും ഇന്ത്യയിൽ എത്തിച്ചിരുന്നു.
ഇതിൽ 8 വയസുണ്ടായിരുന്ന 'ഹിബ' എന്നു പേരുള്ള പെൺ ചീറ്റ പാരാപ്ലീജിയ എന്ന അസുഖം ബാധിച്ച്  2020-ൽ ചത്തതോടെ, മൃഗശാലയിൽ തനിച്ചായിരുന്ന 15 വയസ്സുള്ള 'അബ്ദുള്ള' എന്ന ചീറ്റ തനിച്ചായിരുന്നു.
ഇത് ഹൈദരാബാദിലെ നെഹ്‌റു സുവോളജിക്കൽ പാർക്കിൽ 2023 മാർച്ച് 23 ന് ഹൃദയാഘാതം മൂലം ചത്തതോടെ നെഹ്‌റു സുവോളജിക്കൽ പാർക്കിൽ ചീറ്റയില്ലാതായി.
മധ്യപ്രദേശിലും രാജസ്ഥാനിലുമായി തിരഞ്ഞെടുക്കപ്പെട്ട മൂന്ന് സ്ഥലങ്ങളിൽ, ഓരോന്നിലും ആറെണ്ണം വെച്ച് മൊത്തം 18 ചീറ്റപ്പുലികളെ നാട്ടിലെത്തിക്കാനുള്ള പദ്ധതിക്കാണ് മുമ്പ് അംഗീകാരം നൽകിയിരുന്നത്.
മധ്യപ്രദേശിലെ കുനോ - പാൽപുർ, നൗറാദേഹി വന്യജീവി സങ്കേതങ്ങളിലും രാജസ്ഥാനിലെ ജയ്‌സാൽമീർ മേഖലയിലുമാണ് ചീറ്റപ്പുലികളെ വളർത്താൻ കേന്ദ്ര വനംപരിസ്ഥിതി മന്ത്രാലയം മുമ്പ് ഉദ്ദേശിച്ചിരുന്നത്.
എന്നിരുന്നാലും അന്തിമായി മദ്ധ്യപ്രദേശിലെ കുനോ ദേശീയോദ്യാനമാണ് ഈ പദ്ധതിയ്ക്കായി തെരഞ്ഞെടുക്കപ്പെട്ടത്.
ആഫ്രിക്കൻ ചീറ്റപ്പുലികളെ ഇന്ത്യൻ വനങ്ങളിലെത്തിക്കുന്നതിന് അനുമതി തേടിയ കേന്ദ്ര വനം പരിസ്ഥിതി മന്ത്രാലയം സമർപ്പിച്ച അപേക്ഷ മുമ്പ് സുപ്രീംകോടതി തള്ളിയിരുന്നു.
പിന്നീട് അനുമതി നേടിയശേഷം ആഫ്രിക്കൻ രാജ്യമായ നമീബിയയിൽ നിന്ന് ചീറ്റകളേയും വഹിച്ചുള്ള പ്രത്യേക ബി 747 ജംബോ ജെറ്റ് വിമാനം 2022 സെപ്റ്റംബർ 17 ന് മധ്യപ്രദേശിലെ ഗ്വാളിയോറിലാണ് പറന്നിറങ്ങി.
അഞ്ച് പെൺ ചീറ്റകളേയും മൂന്ന് ആൺ ചീറ്റകളേയുമാണ് നമീബിയയിൽ നിന്ന് വിമാനത്തിൽ എത്തിച്ചത്.
ഇതിനുശേഷം 2022 ജനുവരിയിൽ ചീറ്റകളുടെ കൈമാറ്റത്തിന് ഇന്ത്യയും ദക്ഷിണാഫ്രിക്കയും ധാരണയായതോടെ 2023 ഫെബ്രുവരി 18ന് കുനോ ദേശീയോദ്യാനത്തിലേക്ക് 10 മണിക്കൂർ വിമാനയാത്രയിലൂടെ ദക്ഷിണാഫ്രിക്കയിലെ ജോഹനാസ്ബർഗ്ഗിൽനിന്ന് 12 ചീറ്റകളെക്കൂടി ഗ്വാളിയറിലെത്തിച്ചശേഷം കുനോയിലേക്ക് കൊണ്ടുവന്നു.
ഇതിലെ ആൺ-പെൺ എണ്ണം വ്യക്തമല്ല.
കൂടുതൽ അറിവിന്‌ http://www.cheetah.org/ http://www.wildanimalsonline.com/mammals/cheetah.php Archived 2006-08-24 at the Wayback Machine .
വിക്കിമീഡിയ കോമൺസ്(ചിത്രങ്ങൾ) അവലംബം
അന്നിക സെയ്ൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Annika_Zeyen
1.5 പോയിന്റ് വീൽചെയർ ബാസ്‌ക്കറ്റ്ബോൾ മുൻ കളിക്കാരിയാണ് അന്നിക സെയ്ൻ (ജനനം: ഫെബ്രുവരി 1),, ജർമ്മൻ വീൽചെയർ ബാസ്കറ്റ്ബോൾ ലീഗിൽ ASV ബോൺ, RSV ലാൻ-ഡിൽ, BG ബാസ്‌ക്കറ്റ്‌സ് ഹാംബർഗ് എന്നിവർക്കും അമേരിക്കയിലെ അലബാമ സർവകലാശാലയ്ക്കും വേണ്ടി കളിച്ചിട്ടുണ്ട്.
ആറ് യൂറോപ്യൻ കിരീടങ്ങൾ നേടിയ അവർ 382 തവണ തന്റെ രാജ്യത്തെ പ്രതിനിധീകരിച്ചു.
2010, 2014 വർഷങ്ങളിൽ ലോക ചാമ്പ്യൻഷിപ്പുകളിൽ റണ്ണറപ്പ്, ബീജിംഗിൽ നടന്ന 2008-ലെ സമ്മർ പാരാലിമ്പിക് ഗെയിംസിൽ വെള്ളി മെഡലുകൾ, റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്സ് , ലണ്ടനിൽ നടന്ന 2012-ലെ സമ്മർ പാരാലിമ്പിക്സ് എന്നിവയിൽ സ്വർണ്ണ മെഡൽ നേടി.
പ്രസിഡന്റ് ജൊവാചിം ഗൗക് ടീമിന് ജർമ്മനിയുടെ പരമോന്നത കായിക ബഹുമതിയായ സിൽ‌ബെർ‌സ് ലോർ‌ബീർ‌ബ്ലാറ്റ് (സിൽ‌വർ‌ ലോറൽ‌ ലീഫ്) സമ്മാനിച്ചു.
2016-ലെ റിയോ പാരാലിമ്പിക് ഗെയിംസിന് ശേഷം, വീൽചെയർ ബാസ്കറ്റ്ബോളിൽ നിന്ന് ഒരു വ്യക്തിഗത അത്‌ലറ്റ് എന്ന നിലയിൽ ഇതര കായിക വെല്ലുവിളികൾ നേരിടാൻ സെയ്ൻ വിരമിച്ചു.
1985 ഫെബ്രുവരി 17 നാണ് സെയ്ൻ ജനിച്ചത്.
അവർ‌ "ആനി" എന്ന വിളിപ്പേരിലും അറിയപ്പെടുന്നു.
പതിനാലാമത്തെ വയസ്സിൽ, കുതിരസവാരി നടത്തിയപ്പോഴുണ്ടായ ഗുരുതരമായ അപകടത്തിൽ പെടുകയും അത് മുഖാന്തിരം അവർക്ക് തളർവാതം പിടിപെടുകയും ചെയ്തു.
പുനരധിവാസ സമയത്ത്, വീൽചെയർ ബാസ്കറ്റ്ബോൾ കായികരംഗത്ത് അവരെ പരിചയപ്പെടുത്തി.
ആശുപത്രി വിട്ടതിനുശേഷം അവർക്ക് കളിക്കാൻ കഴിയുന്ന ഒരു ക്ലബ് തിരയാൻ തുടങ്ങി.
എ‌എസ്‌വി ബോണിനൊപ്പം ചേർന്ന സെയ്ൻ, തുടക്കത്തിൽ യൂത്ത് ടീമിനൊപ്പം കളിച്ചു.
2001-ൽ ജർമ്മൻ ചാമ്പ്യൻഷിപ്പ് ഫോർ വുമൺ മത്സരത്തിൽ പങ്കെടുത്ത അവരെ ഏറ്റവും മൂല്യവത്തായ യുവ കളിക്കാരിയായി തിരഞ്ഞെടുക്കപ്പെട്ടു.
2004-ൽ, ആർ‌എസ്‌വി ലാൻ-ഡില്ലിലേക്ക് മാറിയ അവർ നിരവധി ജർമ്മൻ ചാമ്പ്യൻഷിപ്പുകൾ നേടി.
ദേശീയ ടീമിനായി പങ്കെടുക്കാൻ അവരെ ക്ഷണിക്കുകയും അതിന്റെ വികസന സ്ക്വാഡിൽ ചേരുകയും ചെയ്തു.
തന്റെ ആദ്യത്തെ പാരാലിമ്പിക് ഗെയിമുകളായ 2004-ലെ ഏഥൻസിലെ സമ്മർ പാരാലിമ്പിക്സിൽ അവർ മത്സരിച്ചു.
2005, 2007, 2009, 2011 വർഷങ്ങളിൽ യൂറോപ്യൻ ചാമ്പ്യൻഷിപ്പ് നേടിയ ദേശീയ ടീമിനായി അവർ കളിച്ചു.
2008 സെപ്റ്റംബറിൽ, ബീജിംഗിൽ നടന്ന 2008-ലെ സമ്മർ പാരാലിമ്പിക്‌സിൽ സെയ്ൻ പങ്കെടുത്തു.
എന്നാൽ ജർമ്മനി സ്വർണ്ണ മെഡൽ മത്സരത്തിൽ യുണൈറ്റഡ് സ്റ്റേറ്റ്സ് ടീമിനെ പരാജയപ്പെടുത്തി.
അതിൽ അലബാമ സർവകലാശാലയിൽ നിന്നുള്ള മൂന്ന് മുൻ ടീം അംഗങ്ങൾ, സ്റ്റെഫാനി വീലർ , മേരി ആലിസൺ മിൽഫോർഡും അലാന നിക്കോൾസും ഉൾപ്പെട്ടിരുന്നു.
പകരം പാരാലിമ്പിക് വെള്ളി മെഡലുകൾ ജർമ്മൻ ടീം സ്വന്തമാക്കി.
പാരാലിമ്പിക്സിന് ശേഷം ടീമിന്റെ പ്രകടനം ദേശീയ "ടീം ഓഫ് ദി ഇയർ" ആയി തിരഞ്ഞെടുക്കപ്പെടുന്നതിന് മതിയായ പ്രകടനമായി കണക്കാക്കപ്പെട്ടു.
ജർമ്മനിയുടെ ഏറ്റവും ഉയർന്ന കായിക ബഹുമതിയായ സിൽവർ ലോറൽ ലീഫ് ജർമ്മൻ പ്രസിഡന്റ് ഹോർസ്റ്റ് കോഹ്‌ലറിൽ നിന്ന് അവർക്ക് ലഭിച്ചു.
സെയ്ൻ 2009-ൽ അലബാമ സർവകലാശാലയിൽ നിന്ന് സ്കോളർഷിപ്പ് ഏറ്റെടുത്തു.
പ്രധാനമായും സ്കോളർഷിപ്പ് ലഭിച്ചത് പരസ്യത്തിലും ഗ്രാഫിക് ഡിസൈനിലും മൈനറിംഗിലും ആയിരുന്നു.
അവർ ശരാശരി 4.0 ഗ്രേഡ് പോയിന്റ് നിലനിർത്തി.
അലബാമ യൂണിവേഴ്സിറ്റിയിലെ അവരുടെ ടീം അഞ്ച് വർഷത്തിനുള്ളിൽ മൂന്ന് കിരീടങ്ങൾ നേടി.
2013 മാർച്ചിൽ വിസ്കോൺസിൻ-വൈറ്റ്വാട്ടർ സർവകലാശാലയോട് പരാജയപ്പെട്ടു.
ചാമ്പ്യൻഷിപ്പ് ഗെയിം 55–41 പോയിന്റുകൾ നേടി.
സെയ്ൻ അതിൽ 11 പോയിന്റുകൾ നേടി.
2012 ലും 2013 ലും സയീനെ അക്കാദമിക് ഓൾ-അമേരിക്കൻ ആയി തിരഞ്ഞെടുത്തു.
2012 ജൂണിൽ ലണ്ടനിൽ നടന്ന സമ്മർ പാരാലിമ്പിക് ഗെയിംസിൽ പങ്കെടുത്ത ടീമിൽ ഒരാളായി സെയ്ൻ തിരഞ്ഞെടുക്കപ്പെട്ടു.
ഗോൾഡ് മെഡൽ മത്സരത്തിൽ, അവരുടെ ടീം ഓസ്ട്രേലിയയെ നേരിട്ടു.
ഏതാനും മാസങ്ങൾക്ക് മുമ്പ് സിഡ്നിയിൽ 48–46ന് അവരെ പരാജയപ്പെടുത്തി.
നോർത്ത് ഗ്രീൻ‌വിച്ച് അരീനയിൽ 12,000 ത്തിലധികം വരുന്ന ആൾക്കൂട്ടത്തിന് മുന്നിൽ അവർ ഓസ്‌ട്രേലിയക്കാരെ 58–44ന് പരാജയപ്പെടുത്തികൊണ്ട് 28 വർഷത്തിനിടെ വനിതാ വീൽചെയർ ബാസ്‌ക്കറ്റ്ബോളിൽ ജർമ്മനി ആദ്യ സ്വർണ്ണ മെഡൽ നേടി.
ജർമ്മൻ ടീം 2013 ജൂലൈയിൽ ഫ്രാങ്ക്ഫർട്ടിൽ 2,300 ആൾക്കൂട്ടത്തിന് മുമ്പ് യൂറോപ്യൻ ചാമ്പ്യൻഷിപ്പ് നെതർലാൻഡിനോട് 56-57 പോയിന്റ് തോറ്റു.
ഗെയിം ജർമ്മനിയിൽ തത്സമയം സംപ്രേഷണം ചെയ്തു.
ഒപ്പം കണ്ണുനീർ നിറഞ്ഞ സെയ്നിൽ ക്യാമറകൾ നീണ്ടുനിന്നു.
കളി സമനിലയിലാക്കാനും അതിന്റെ അവസാനനിമിഷങ്ങളിൽ ഫ്രീ ത്രോയിലൂടെ എക്‌സ്‌ട്രാ ടൈമിലേക്ക് അയയ്ക്കാനും കഴിയുമായിരുന്നു.
2014 ഏപ്രിലിൽ, അന്താരാഷ്ട്ര വീൽചെയർ ബാസ്‌ക്കറ്റ്ബോൾ ഫെഡറേഷൻ യൂറോ ലീഗ് ചലഞ്ച് കപ്പ് നേടിയ ബിജി ബാസ്‌ക്കറ്റ്സ് ഹാംബർഗ് ടീമിന്റെ ഭാഗമായിരുന്നു സെയ്ൻ.
അതിന്റെ ആദ്യത്തെ അന്താരാഷ്ട്ര കിരീടം, ഫ്രാങ്ക്ഫർട്ട് മെയിൻഹട്ടൻ സ്കൈവീലേഴ്‌സിനെതിരെ 62–54 പോയിന്റായിരുന്നു.
ഇന്റർനാഷണൽ വീൽചെയർ ബാസ്കറ്റ്ബോൾ ഫെഡറേഷൻ യൂറോപ്പിന്റെ ഫെയർ പ്ലേ അവാർഡും ടീം നേടി.
ഒപ്പം സെയ്ൻ അതിന്റെ ഓൾ സ്റ്റാർ ടീമിലേക്ക് തിരഞ്ഞെടുക്കപ്പെട്ടു.
കാനഡയിലെ ഒന്റാറിയോയിലെ ടൊറന്റോയിൽ നടന്ന 2014-ലെ വനിതാ ലോക വീൽചെയർ ബാസ്‌ക്കറ്റ്ബോൾ ചാമ്പ്യൻഷിപ്പിൽ ജർമ്മൻ ടീം വെള്ളി നേടി.
2015-ലെ യൂറോപ്യൻ ചാമ്പ്യൻഷിപ്പിൽ നെതർലാൻഡിനെ തോൽപ്പിച്ച് പത്താമത്തെ യൂറോപ്യൻ കിരീടം നേടി.
സമാപന ചടങ്ങിൽ ജർമ്മൻ പതാകവാഹകയായി സയീനെ തിരഞ്ഞെടുത്തു.
വീൽചെയർ അത്‌ലറ്റിക്സ്
2016-ലെ ഗെയിംസ് പൂർത്തിയായതിന് ശേഷം വീൽചെയർ അത്‌ലറ്റിക്സിൽ ഒരു കരിയർ തുടരുന്നതിന് വീൽചെയർ ബാസ്കറ്റ്ബോളിൽ നിന്ന് വിരമിക്കാൻ സെയ്ൻ തീരുമാനിച്ചു.
2017 മെയ് മാസത്തിൽ ജർമ്മൻ ദേശീയ ചാമ്പ്യൻഷിപ്പിൽ പങ്കെടുത്ത എല്ലാ മൽസരങ്ങളിലും അവർ വിജയിച്ചു.
800 മീറ്റർ, 1,500 മീറ്റർ, 5,000 മീറ്റർ എന്നിവയിൽ പുതിയ ദേശീയ റെക്കോർഡുകൾ സ്ഥാപിച്ചു.
കായികരംഗത്ത് ആറുമാസത്തിനുശേഷം ലണ്ടനിൽ നടന്ന 2017-ലെ ലോക ചാമ്പ്യൻഷിപ്പിന് യോഗ്യത നേടി.
അതേ വർഷം ടിസി‌എസ് ന്യൂയോർക്ക് മാരത്തണിൽ 2:07:23 സമയത്ത് ആറാം സ്ഥാനത്തെത്തി.
ഹാൻഡ്‌ബൈക്കിംഗ്
2019 ജനുവരിയിൽ, വീൽചെയർ അത്‌ലറ്റിക്സ് പരിശീലകനായ അലോയിസ് ഗ്മൈനറുടെ കീഴിൽ ഹാൻഡ് ബൈക്കിംഗിലേക്ക് സെയ്ൻ ശ്രദ്ധ കേന്ദ്രീകരിച്ചു.
അവരെ എച്ച് 3 അത്‌ലറ്റായി തിരിച്ചിരിക്കുന്നു.
മത്സരിച്ച ആദ്യ വർഷത്തിൽ, കാനഡയിലെ ബെയ്-കോമൗവിൽ നടന്ന തന്റെ ആദ്യ ലോകകപ്പ് റോഡ് റേസിൽ റണ്ണറപ്പായി ഫിനിഷ് ചെയ്തു.
കൂടാതെ അവരുടെ വർഗ്ഗീകരണത്തിൽ ലോകത്തെ നാലാം സ്ഥാനത്തെത്തി.
ശ്രദ്ധേയമായ ഈ ആദ്യ മത്സര സീസണിന്റെ ഫലമായി, നെതർലാൻഡിലെ എമ്മനിൽ 2019-ലെ പാരാ സൈക്ലിംഗ് റോഡ് വേൾഡ് ചാമ്പ്യൻഷിപ്പിൽ പങ്കെടുക്കാൻ ജർമ്മൻ ദേശീയ ടീമിലേക്ക് സെയ്നെ തിരഞ്ഞെടുത്തു.
വ്യക്തിഗത ടൈം ട്രയൽ, റോഡ് റേസ്, കൂടാതെ മിക്സഡ് റിലേ ടീമിനൊപ്പം വിക്കോ മെർക്ക്‌ലൈൻ (എച്ച് 3 എം), ബെർ‌ഡ് ജെഫ്രെ (എച്ച് 4 എം) എന്നിവരോടൊപ്പമാണ് സെയ്‌നെ തിരഞ്ഞെടുത്തത്.
മൽസരത്തിന്റെ അവസാന കോണിൽ മെർക്ലിനെ റോഡിൽ നിന്ന് പുറത്താക്കിയതിന് സ്പാനിഷ് ടീമിന് പിഴ ചുമത്തിയതിന് ശേഷം ടീം മൂന്നാം സ്ഥാനത്തെത്തി.
ജപ്പാനിലെ ടോക്കിയോയിൽ 2020-ലെ പാരാലിമ്പിക് ഗെയിംസിൽ റിലേയിൽ ജർമ്മൻ ടീമിന് വിജയം ഉറപ്പുനൽകി.
2019 സെപ്റ്റംബർ 15 ന് ലോക ചാമ്പ്യൻഷിപ്പിൽ വനിതാ എച്ച് 3 റോഡ് റേസിൽ പങ്കെടുത്ത സെയ്ൻ റെയിൻബോ ജേഴ്സി സ്വന്തമാക്കി.
ആദ്യ ശ്രമത്തിൽ തന്നെ ലോക ചാമ്പ്യനായി കിരീടമണിഞ്ഞു.
അമേരിക്കയിൽ നിന്നുള്ള പ്രീ-റേസ് പ്രിയമുള്ള അലിക ഡാനയെ 1 സെക്കൻഡിൽ പരാജയപ്പെടുത്തി.
1 മണിക്കൂർ 37 മിനിറ്റ് 41 സെക്കൻഡിൽ 51.8 കിലോമീറ്റർ ഓട്ടം പൂർത്തിയാക്കി.
നേട്ടങ്ങൾ വീൽചെയർ ബാസ്‌ക്കറ്റ്ബോൾ 2005: യൂറോപ്യൻ ചാമ്പ്യൻഷിപ്പിൽ സ്വർണം (വില്ലെനിയൂവ് ഡി അസ്ക്, ഫ്രാൻസ്) 2006: ലോക ചാമ്പ്യൻഷിപ്പിൽ വെങ്കലം (ആംസ്റ്റർഡാം, നെതർലാന്റ്സ്) 2007: യൂറോപ്യൻ ചാമ്പ്യൻഷിപ്പിൽ സ്വർണം (വെറ്റ്‌സ്ലർ, ജർമ്മനി) 2008: പാരാലിമ്പിക് ഗെയിംസിൽ വെള്ളി (ബീജിംഗ്, ചൈന) 2009: യൂറോപ്യൻ ചാമ്പ്യൻഷിപ്പിൽ സ്വർണം (സ്റ്റോക്ക് മാൻഡെവിൽ, ഇംഗ്ലണ്ട്) 2010: ലോക ചാമ്പ്യൻഷിപ്പിൽ വെള്ളി 2011: യൂറോപ്യൻ ചാമ്പ്യൻഷിപ്പിൽ സ്വർണം (നസറെത്ത്, ഇസ്രായേൽ) 2012: പാരാലിമ്പിക് ഗെയിംസിൽ സ്വർണം (ലണ്ടൻ, ഇംഗ്ലണ്ട്) 2013: യൂറോപ്യൻ ചാമ്പ്യൻഷിപ്പിൽ വെള്ളി (ഫ്രാങ്ക്ഫർട്ട്, ജർമ്മനി) 2014: ലോക ചാമ്പ്യൻഷിപ്പിൽ വെള്ളി (ടൊറന്റോ, കാനഡ) 2015: യൂറോപ്യൻ ചാമ്പ്യൻഷിപ്പിൽ സ്വർണം ( വോർസെസ്റ്റർ , England) 2016: പാരാലിമ്പിക് ഗെയിംസിൽ വെള്ളി (റിയോ ഡി ജനീറോ, ബ്രസീൽ) ഹാൻഡ് ബൈക്കിംഗ് 2019: Gold - UCI Paracycling World Road Championships - H3 Women Road Race (Emmen, Netherlands) 2019: Silver - UCI Paracycling World Cup Road Race - H3 Women (Baie-Comeau, Canada) 2019: Bronze - UCI Paracycling World Road Championships - Mixed Relay (Emmen, Netherlands) അവാർഡുകളും അംഗീകാരങ്ങളും 2008: ടീം ഓഫ് ദ ഇയർ 2008: സിൽവർ ലോറൽ ലീഫ് 2012: ടീം ഓഫ് ദ ഇയർ 2012: സിൽവർ ലോറൽ ലീഫ്
2020 ജനുവരി 7 ന് ബോൺ നഗരത്തിലെ ഗോൾഡൻ ബുക്കിൽ ഒപ്പിടാൻ ബോയിൻ മേയർ അശോക് ശ്രീധരൻ സെയ്നെ ക്ഷണിച്ചു.
1926-ൽ അവതരിപ്പിച്ച സുവർണ്ണ പുസ്തകം കാലഹരണപ്പെട്ടതാണ്.
ലോകമെമ്പാടുമുള്ള, പ്രാദേശികമായി നഗരത്തെ രൂപപ്പെടുത്തുകയും ബോണിന്റെ പ്രശസ്തിക്ക് സംഭാവന നൽകുകയും ചെയ്ത പ്രശസ്ത വ്യക്തികളെ ഉൾപ്പെടുത്തിക്കൊണ്ട് ഫെഡറൽ റിപ്പബ്ലിക് ഓഫ് ജർമ്മനി അന്താരാഷ്ട്ര പ്രശസ്തി നേടിയിട്ടുണ്ട്.
പുസ്തകത്തിൽ ഒപ്പിടുന്നത് ബോണിൽ നിന്നുള്ള ഒരാൾക്ക് ലഭിക്കുന്ന ഏറ്റവും ഉയർന്ന ബഹുമതിയായി കണക്കാക്കപ്പെടുന്നു.
ജോൺ പോൾ രണ്ടാമൻ, എലിസബത്ത് രാജ്ഞി, ദലൈലാമ എന്നിവരുടെ ഒപ്പിനൊപ്പം സെയ്‌ന്റെ ഒപ്പ് ഇരിക്കുന്നു.
അവരാണ് പുസ്തകത്തിൽ ഒപ്പിട്ട ആദ്യത്തെ പാരാലിമ്പിയൻ.
Sydney July 2012 കുറിപ്പുകൾ
മുറുക്കാൻ തയ്യാറാക്കിവെച്ചിരിക്കുന്ന മുറുക്കാൻ
ലഹരിക്കും വായ സുഗന്ധപൂരിതമാക്കുന്നതിനുമൊക്കെയായി വെറ്റിലയോടൊപ്പം പുകയില , പാക്കു് , ചുണ്ണാമ്പ് തുടങ്ങിയ വസ്തുക്കൾ ചേർത്ത് വായിലിട്ട് ചവയ്ക്കുന്നതിനെയാണ് വെറ്റില മുറുക്കൽ എന്നു പറയുന്നത്.
ഇത്തരം വസ്തുക്കളുടെ കൂട്ടിനെയാണ് മുറുക്കാൻ എന്നുപറയുന്നത്.
ഉത്തരേന്ത്യയിൽ പൊതുവേ പാൻ അഥവാ പാൻമസാല എന്നറിയപ്പെടുന്നു.
മുറുക്കാൻ കൂട്ടുകൾ
മുറുക്കാൻ കൂട്ടിൻ പ്രധാനമായും നാല്   സാധനങ്ങളാണ്  ആവശ്യമുള്ളത്.
വെറ്റില, പഴുത്ത അടയ്ക്ക തോടുകളഞ്ഞു കഷണിച്ചത്,  വെറ്റിലയിൽ  തേക്കാൻ  നൂറ്  (കക്കത്തോട് നീറ്റിയെടുത്തുണ്ടാക്കുന്ന വസ്തു), അരയിഞ്ച് നീളത്തിൽ  ഒരുകഷണം പുകയില.
കളിയടയ്ക്കയും മുറുക്കാൻ ഉപയോഗിയ്ക്കൂം,പച്ചയടയ്ക്കയുടെ ഇറച്ചിപരുവത്തിലുള്ള കാമ്പ് പുഴുങ്ങിയുണക്കിയാണ് കളിയടയ്ക്ക ഉണ്ടാക്കുന്നത് ഉപയോഗിക്കുന്ന രീതി
വെറ്റിലയിൽ നൂറ്  തേച്ച് അടക്കയുടെ കഷണങ്ങളും (ഒരു അടയ്ക്ക നെടുകെ നാല് കഷണങ്ങൾ ആക്കിയവയെ  പിന്നെയും രണ്ടോ മൂന്നോ കഷണങ്ങളാക്കും)  ആവശ്യത്തിനെടുത്തു വായിലിട്ടു ചവയ്ക്കും.
ഈ മൂന്നും വായിലെ ഉമിനീരും കൂടി ചേരുമ്പോൾ  ചുവപ്പ് നിറമായിരിക്കും ചുണ്ടിനും വായ്ക്കുള്ളിലും.
പുകയില അവസാനമാണ്  വായിലിടുക .
തല കറക്കവും തലച്ചൊരുക്കും ഉണ്ടാവുമെന്നതിനാൽ  ചിലർ പുകയില ഉപയോഗിക്കുമായിരുന്നില്ല.
ചിലർക്ക് അടക്കയും തലച്ചൊരുക്കും ഉണ്ടാക്കും   പല ദേശങ്ങളിലും  ഇതുകൂടാതെ   ഗ്രാമ്പൂ   മുതലായ സുഗന്ധദ്രവ്യങ്ങളും ഇക്കാലത്ത്  (ക്രിസ്ത്വബ്ദം 2013 -ൽ ) ഉപയോഗിച്ചുവരുന്നതായി കാണുന്നു.
കേരളത്തിലെ സുറിയാനി ക്രിസ്ത്യാനികളുടെ ആഘോഷങ്ങളിൽ എട്ടു കൂട്ടം മുറുക്കാൻ ഉപയോഗിച്ചുവരുന്നു.
അതായത് പുകയില ഒഴിവാക്കി അതിനു പകരം ഗ്രാമ്പു കറുവപട്ട ഏലക്ക പനംകല്കണ്ടം എന്നിവ ചേർത്ത് മുറുക്കാറുണ്ട്.
വെറ്റില മുറുക്കിനു  ഭാരതത്തിന്റെ പാരമ്പര്യത്തോടും സംസ്കൃതികളോടും  അഭേദ്യമായ  ബന്ധമുണ്ട്.
പണ്ട് ഭാരതത്തിലുടനീളം  വെറ്റില മുറുക്കൽ  ഉണ്ടായിരുന്നു.
മുഖ സൗന്ദര്യത്തിനും, വായ സുഗന്ധപൂരിതമാക്കാനും, ശുദ്ധമാക്കാനും  ശൃംഗാരം  പ്രകടിപ്പിക്കാനും വേണ്ടിയായിരുന്നു പണ്ടത്തെ ജനങ്ങൾ  വെറ്റില മുറുക്കിയിരുന്നത്.
ഇതിനെ താംബൂല ചർവ്വണം  എന്നും വിളിച്ചിരുന്നു.
പണ്ട് കേരളത്തിലെ സമ്പന്ന തറവാടുകളിൽ  ഈ സാധനങ്ങൾ  ഇട്ടുവെക്കാൻ  വെള്ളി, പിച്ചളച്ചെല്ലവും,   പിച്ചള കൊണ്ട് കെട്ടിയ ഭംഗിയുള്ള കൊത്തുപണി ചെയ്ത  മരം കൊണ്ടുണ്ടാക്കിയ ചെല്ലങ്ങളും ഉണ്ടായിരുന്നു.
ആളുകളുടെ സാമ്പത്തിക സ്ഥിതിയനുസരിച്ച്  ഇവ യഥാക്രമം  മരം കൊണ്ടുള്ള  മുറുക്കാൻ പെട്ടികളും , കൈതോലകൊണ്ടുണ്ടാക്കിയ  ചെറിയ പാട്ടികളും' കൊമ്മികളുമായിരുന്നു .
പണ്ട് അതിഥി സല്ക്കാരത്തിന്റെ ഭാഗമായി  ആദ്യം മുറുക്കാൻ കൊടുത്താണ് അതിഥികളെ സ്വീകരിച്ചിരുന്നത്.
മുറുക്കുന്നവരുള്ള വീട്ടിൽ  എല്ലാം  അക്കാലത്ത് മുറുക്കിത്തുപ്പാൻ വേണ്ടി  പിച്ചളകൊണ്ടോ ഓടുകൊണ്ടോ  ഉണ്ടാക്കിയ കോളാമ്പികൾ ഉണ്ടായിരുന്നു.
ഇന്നും ഇവ കേരളത്തിലെ ചില വീടുകളിൽ  കാണപ്പെടുന്നു.
ഇതുണ്ടാക്കുന്ന ആരോഗ്യ പ്രശ്നങ്ങളും, ഇതുപയോഗിക്കുന്നവരുടെ കണ്ടിടത്ത് തുപ്പുന്ന ശീലം കാരണമുണ്ടാവുന്ന പരിസരമലിനീകരണവും തടയാൻ വേണ്ടി ചില രാജ്യങ്ങൾ മുറുക്കാൻ ഉപയോഗിക്കുന്നത് നിരോധിച്ചിട്ടുണ്ട്.
ഭാരതത്തിലെ ചില സ്ംസ്ഥാന സർക്കാരുകളും ഇതിനെ സർക്കാർ മന്ദിരങ്ങളിൽ നിരോധിച്ചിട്ടുണ്ട്.
മുംബൈയിലെ ബെസ്റ്റ് ബസ്സുകളിലും മുറുക്കാൻ ചവയ്ക്കുന്നത് നിരോധിച്ചിട്ടുണ്ട്.
അവലംബം ↑ http://www.thelancet.com/journals/lancet/article/PIIS0140-6736%2800%2904860-1/fulltext ↑ http://articles.timesofindia.indiatimes.com/2012-10-06/bhubaneswar/34293556_1_gutka-and-paan-ban-gutka-government-employees%5Bപ്രവർത്തിക്കാത്ത+കണ്ണി%5D ↑ http://gulfnews.com/news/gulf/uae/government/people-found-selling-paan-will-be-deported-says-top-dubai-municipality-official-1.136329 ↑ http://www.indianexpress.com/news/city-anchor-no-chewing-gutkha-paan-masala-on-best-buses/1047858 പുറത്തേക്കുള്ള കണ്ണികൾ ഐതിഹ്യമാല/പറയിപെറ്റ പന്തിരുകുലം ഇന്ദുലേഖ - അദ്ധ്യായം 9
റസിയ ബാനു ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ ഒരു സാമൂഹ്യപ്രവർത്തകയാണ് പാലക്കാടുള്ള റസിയ ബാനു .
ഉപേക്ഷിക്കപ്പെട്ട അമ്മമാർക്കായി ശാന്തിനികേതനം എന്ന പേരിൽ ഒരു വീട് ഒരുക്കിയാണ് റസിയ സേവനരംഗത്തേക്ക് വരുന്നത്.
ഒരു നഴ്സായി ജോലി ചെയ്യുന്ന ബാനു, ഒഴിവുസമയങ്ങൾ ശാന്തിനികേതനിൽ വന്ന് സേവനം ചെയ്യുകയാണ് പതിവ്.
വൃദ്ധസംരക്ഷണം ലക്ഷ്യം വെച്ചുകൊണ്ട് 2006-ലാണ് ഒരു വാടകവീട്ടിൽ റസിയ ബാനു ശാന്തിനികേതനം എന്ന സ്ഥാപനമാരംഭിക്കുന്നത് .
പിന്നീട് സ്വന്തം കെട്ടിടമുണ്ടാക്കി അങ്ങോട്ട് മാറുകയായിരുന്നു.
നിലവിൽ 24 അമ്മമാരുള്ള വീടിന്റെ എല്ലാ കാര്യങ്ങളും നോക്കി നടത്തുന്നത് അവർ തന്നെയാണ്.
സംരക്ഷിക്കാൻ ആളുകളില്ലാത്തവരാണ് ഇവിടെയുള്ള അന്തേവാസികൾ.
അംഗീകാരങ്ങൾ 2012-ൽ സി.എൻ.എൻ-ഐ.
ബി.എൻ നൽകുന്ന റിയൽ ഹീറോ അവാർഡ് റസിയ ബാനുവിന് ലഭിച്ചു .
2013-ൽ സമകാലിക മലയാളം വാരിക നൽകുന്ന പ്രഥമ സാമൂഹിക സേവന പുരസ്കാരം റസിയ ബാനുവിന് ലഭിച്ചു .